62022CO0756_INF
Domstolens kendelse (Niende Afdeling) af 11. december 2023 –Bank Millennium
(Sag C-756/22)
»Præjudiciel forelæggelse – artikel 99 i Domstolens procesreglement – besvarelse, der klart kan udledes af retspraksis – urimelige kontraktvilkår i forbrugeraftaler – direktiv 93/13/EØF – artikel 6, stk. 1, og artikel 7, stk. 1 – aftale om et lån mod pant i fast ejendom indekseret efter en udenlandsk valuta – virkningerne af annullationen af denne kontrakt i sin helhed«
1.
Præjudicielle spørgsmål – Domstolens kompetence – grænser – den nationale rets kompetence – anvendelse af de af Domstolen fortolkede bestemmelser
(Art. 267 TEUF)
(jf. præmis 24 og 26)
2.
Forbrugerbeskyttelse – urimelige kontraktvilkår i forbrugeraftaler – direktiv 93/13 – konstatering af, at et vilkår er urimeligt – rækkevidde – retslig fortolkning af national ret, hvorefter banken har ret til af forbrugeren at kræve andre beløb end de beløb, der er indbetalt i forbindelse med opfyldelsen af aftalen, tilbagebetalt samt betaling af morarenter – ikke tilladt
(Rådets direktiv 93/13, 24. betragtning og art. 6, stk. 1, og art. 7, stk. 1)
(jf. præmis 28 og 29 samt konkl.)
Konklusion
Artikel 6, stk. 1, og artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler
skal fortolkes således, at
disse bestemmelser i forbindelse med, at en aftale om lån med pant i fast ejendom, som en bank har indgået med en forbruger, annulleres i sin helhed med den begrundelse, at denne aftale indeholder urimelige vilkår, uden hvilke den ikke kan opretholdes, er til hinder for en retslig fortolkning af en medlemsstats lovgivning, hvorefter banken har ret til af forbrugeren at kræve andre beløb end de beløb, der er indbetalt i forbindelse med opfyldelsen af aftalen, tilbagebetalt samt betaling af morarenter efter den lovbestemte rentesats regnet fra tidspunktet for påkravet.